2015. gada 31. martā Rīkojums Nr. 162

Rīgā (prot. Nr. 17  21. §)

**Par Aizsardzības ministrijas ierēdņa dalības laika pagarināšanu**

**Eiropas Drošības un sadarbības organizācijas speciālajā novērošanas misijā Ukrainā**

1. Pamatojoties uz Starptautiskās palīdzības likuma 12. panta otro daļu, atbalstīt Aizsardzības ministrijas Aizsardzības politikas departamenta Divpu­sējās sadarbības nodaļas vadītāja Didža Nīmanta (turpmāk – civilais eksperts) dalības laika pagarināšanu Eiropas Drošības un sadarbības organizācijas speciālajā novērošanas misijā Ukrainā (turpmāk – starptautiskā misija).

2. Saskaņā ar Ministru kabineta 2009. gada 13. janvāra noteikumu Nr. 35 "Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība" (turpmāk – noteikumi) 7.2. apakšpunktu un 8. punktu noteikt, ka civilā eksperta dalības laiks starptautiskajā misijā tiek pagarināts līdz 2016. gada 31. martam.

3. Ņemot vērā noteikumu 7.3. apakšpunktu un 14. punktu, noteikt, ka civilajam ekspertam netiek izmaksāta noteikumu 15. punktā minētā piemaksa un netiek segti noteikumu 16. un 17. punktā minētie izdevumi.

4. Noteikt, ka civilajam ekspertam dalības laikā starptautiskajā misijā saglabā Aizsardzības ministrijā noteikto amatu, mēnešalgu, kā arī sedz veselības apdrošināšanas izmaksas.

5. Aizsardzības ministrijai šā rīkojuma 4. punktā minēto izdevumu segšanu nodrošināt no tai piešķirtajiem valsts budžeta līdzekļiem.

Ministru prezidente Laimdota Straujuma

Aizsardzības ministrs Raimonds Vējonis